# Sudaani kodusõda (2023–)

| Sudaani kodusõda (2023–) |
| --- |
|
Osa Sudaani kodusõdadest |
| Sõjaline seis 26. oktoobril 2025:

* Sudaani relvajõud ja liitlased (Sudaani Iseseisvusnõukogu)
* Rapid Support Forces (Rahu ja Ühtsuse Valitsus)
* Sudaani Rahva Vabastusliikumine-Põhi (al-Hilu)
* RSF ja SPLM-N (al-Hilu)
* Sudaani Vabastusliikumine (al-Nur)
 |
| Toimumisaeg |
alates 15. aprillist 2023 (3 aastat, 2 kuud ja 6 päeva) |
| Toimumiskoht |
Sudaan (kohatised kokkupõrked ks Liibüas, Egiptuses, Etioopias, Tšaadis, Lõuna-Sudaanis, Kesk-Aafrika Vabariigis) |
| Hetkeseis |
käimasolev |
| Osalised |
|

|  |  |
| --- | --- |
|  Sudaan
* Sudaani relvajõud
* SPLM-N (Aqqār)
* JEM
* SLM (Minnawi)
* SLM (Tambour)
* Darfur Joint Protection Force
 |  Rahu ja Ühtsuse Valitsus
* Rapid Support Forces (RSF)
* Uus-Sudaan/SPLM-N (al-Hilu)
* Tamazuj
* CPC
* **Toetus: Liibüa Riiklikud Relvajõud
* Wagneri grupp
 |

 |
| Väejuhid või liidrid |
|

|  |  |
| --- | --- |
| * ‘Abd al-Fattāḩ al-Burhān
* Yāsir al-ʻAṭā
* Shams al-Dīn Kabāshī
* Mālik ʻAqqār
* Mustafa Tambour
* Minni Minnawi
* Jibrīl Ibrāhīm Muḥammad
 | * Muḥammad Ḥamdān Daqlū Mūsā
* Abdul Rahim Daqlū Mūsā
* ʻAbd-al-Raḥmān Jumʻah
* Abdelaziz al-Hilu
* Ḵalīfa Ḥaftar
* Noureddine Adam (CPC)
 |

 |
| Jõudude suurus |
|

|  |  |
| --- | --- |
| 110 000 – 120 000 | 70 000 – 150 000 |

 |
|

---

* Täpsed andmed puuduvad, võimalik et 150 000+ hukkunut.
* 770 000 tõsise akuutse alatoitumuse all kannatavat >5-aastast last
* 8 856 313 sisepõgenikku
* 3 506 388 pagulast

 |

15. aprillil 2023 algas Sudaanis kodusõda ‘Abd al-Fattāḩ al-Burhāni juhitud rahvusvaheliselt tunnustatud sõjaväelise valitsuse ja Sudaani relvajõudude (SAF) ning Muḥammad Ḥamdān Daqlū Mūsā (üldtuntud kui Ḥamīdtī) juhitud paramilitaarse rühmituse Rapid Support Forces (RSF) vahel.

Konflikt algas, kui paramilitaarne rühmitus Rapid Support Forces (RSF) ründas valitsusvägede võtmeasutusi. Järgnesid teated õhulöökidest ja suurtüki- ja püssitulevahetustest üle kogu maa, k.a pealinnas. 23. aprillil väitsid nii RSF-i pealik Ḥamīdtī kui ka riigi *de facto* juht ja sõjaväe ülemjuhataja al-Burhān, et kontrollivad võtmetähtsusega valitsusasutusi, nagu sõjaväe peakorterit, presidendi paleed, Hartumi rahvusvahelist lennujaama ja rahvusringhäälingu maja.

Riigis on kodusõja tulemusena puhkenud ulatuslik näljahäda. UNICEF nimetas 2025. aasta märtsis Sudaanis maailma suurimaks ja laastavaimaks humanitaarkriisiks. Nende hinnangul on vajab abi üle 30 miljoni inimese, sh 16 miljonit last, kellest 2025. aastal kannatab tõsise aktuuse alatoitumuse all umbes 770 000. Maailma Toiduprogrammi (WFO) piirkondliku esindaja hinnangul oli aprillikuu seisuga 25 miljonit inimest (pool Sudaani rahvastikust) tõsises näljaohus. UNICEF-i tegevdirektor hoiatas ka riigis lokkava seksuaalvägivalla eest, pidades 12,1 miljonit naist ja tüdrukut (samuti üha enam mehi ja poisse) vahetult ohustatuks.

Üleüldine statistika, mis hõlmab kõiki nälja, vägivalla ja haiguspuhangute ohvreid, on veelgi ulatuslikum. Tuhandeid inimesi on teadmata kadunud või on tapetud massihukkamistes, milles on süüdistatud eeskätt RSF-i ja selle liitlasi, kes oma süüd eitavad. Darfuri piirkonnas RSF-i toimepandud masalittide korduvaid tapmisi on nimetatud etniliseks puhastuseks ja genotsiidiks.

Üksnes Hartumi provintsis oli 2024. aasta novembri seisuga hukkunud 61 000 inimest, kellest 26 000 hukkus otseselt vägivalla tagajärjel. 2025. aasta 5. veebruari seisuga oli konflikti tekkinud 8,8 miljonit sisepõgenikku ja 3,5 miljonit riigist lahkunud sõjapagulast.

## Viited